पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. दिल्ली एवं एनसीआर में एक फिर से गर्म हवाओं ने कहर बरपाना शुरू कर दिया है। वहीं नमी बढऩे से लोग दिन भर पसीने से तर-बतर दिखे।
राजधानी में बुधवार को अधिकतम एवं न्यूनतम तापमान क्रमश: 43.6 एवं 30.5 दर्ज किया गया जो सामान्य से तीन-तीन डिग्री अधिक था। मंगलवार को तापमान 41.3 डिग्री सेल्सियस एवं न्यूनतम तापमान 28.2 डिग्री सेल्सियस था।
इंदिरा गांधी अंतरराष्ट्रीय हवाई अड्डे पर मौसम विज्ञान विभाग के प्रभारी निदेशक आरके जेनामणि ने कहा, 'एनसीआर और दिल्ली के पश्चिमी हिस्सों में दोबारा गर्म हवाएं चलने लगीं। पालम में 46.4 डिग्री और सफ दरजंग में 43.6 डिग्री सेल्सियस तापमान दर्ज किया गया।'
नमी 21 से 60 प्रतिशत के बीच दर्ज की गई। मौसम विभाग कार्यालय ने गुरुवार को आसमान साफ रहने का अनुमान जताया। इसके साथ ही अधिकतम तापमान 44 डिग्री और न्यूनतम तापमान 30 डिग्री सेल्सियस रहने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva zho_Hant eng_Latn